സി. ലിസിയുടെ സ്നേഹത്തണലില് 150ാം വീട് കൈമാറി വൈപ്പിന്: തോപ്പുംപടി ഔര് ലേഡീസ് കോണ്വന്റ് ഗേള്സ് ഹയര് സെക്കന്ഡറി സ്കൂളിെന്റ നേതൃത്വത്തില് ഭവനരഹിതരില്ലാത്ത കേരളം എന്ന ലക്ഷ്യത്തോടെ ഹൗസ് ചലഞ്ചിെന്റ ഭാഗമായി ജില്ലയില് നിര്മിച്ച 150 ാമത് സ്നേഹത്തണല് വീടിെന്റ താക്കോല്ദാനം പുതുവൈപ്പ് പ്രണവം നഗറില് മന്ത്രി പി. രാജീവ് നിര്വഹിച്ചു. കെ. എന്. ഉണ്ണികൃഷ്ണന് എം.എല്.എ മുഖ്യാതിഥിയായി.പ്രിന്സിപ്പല് സിസ്റ്റര് ലിസി ചക്കാലക്കല് അധ്യക്ഷത വഹിച്ചു. പെണ്മക്കള് മാത്രമുള്ള വിധവകള്, രോഗികള് എന്നിവര്ക്ക് വീട് നിര്മിച്ചുനല്കുന്നതിന് ലക്ഷ്യമിട്ട് സിസ്റ്റര് ലിസിയും സഹ അധ്യാപിക ലില്ലി പോളും ചേര്ന്ന് തുടക്കമിട്ട പദ്ധതിയില് ഇത്രയും വീടുകള് നിര്മ്മിച്ചുനല്കാനെടുത്തത് ഏഴുവര്ഷം മാത്രം. പുതുവൈപ്പില് രഞ്ജന് വര്ഗീസ് വിട്ടുനല്കിയ 72 സെന്റ് ഭൂമിയില് നിര്മിച്ച പന്ത്രണ്ടാമത്തെ വീട്ടിലാണ് പ്രീത പ്രദീപിന് സ്നേഹത്തണല് ഒരുക്കിയത്. സര്ക്കാറിനൊപ്പം ചിന്തിക്കുന്ന മഹത്തായ സേവനമാണ് സിസ്റ്റര് ലിസി നടത്തുന്നതെന്ന് മന്ത്രി പി. രാജീവ് പറഞ്ഞു. ക്രിസ്തുവിെന്റ കയ്യൊപ്പ് പതിഞ്ഞ ഹൃദയമാണ് സിസ്റ്ററുടേതെന്ന് കെ. എന്. ഉണ്ണികൃഷ്ണന് എം.എല്.എ പറഞ്ഞു. രാജഗിരി എന്ജിനീയറിംഗ് കോളജ് വൈസ് പ്രിന്സിപ്പല് ഫാ. ജെയ്സണ് മുളേരിക്കല് സന്ദേശം നല്കി. വാര്ഡ് അംഗം ലിഗീഷ് സേവ്യര്, ബേബി മറൈന് ഇന്റര്നാഷനല് എം. ഡി രൂപ ജോര്ജ്, വിസ്മയ ഗ്രൂപ് എം. ഡി പോള് ജോര്ജ്, ഹൗസ് ചലഞ്ച് കോ ഓഡിനേറ്റര് ലില്ലി പോള്, അധ്യാപക പ്രതിനിധികളായ റോജി സുമിത്ത്, ഡൈനി ജോര്ജ് എന്നിവര് സംസാരിച്ചു .